
                                      CONSILIUL JUDEŢEAN              

H O T Ă R Â R E                             

privind aprobarea organigramei şi a statului de funcţii ale Serviciului Public Comunitar de Evidenţa Persoanelor al judeţului Bistriţa-Năsăud pentru anul 2013
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

 
Având în vedere:

- expunerea de motive nr. 5869/13.06.2013 a Preşedintelui Consiliului Judeţean  Bistriţa-Năsăud; 
- raportul comun nr. IB/5870/13.06.2013 al Direcţiei administraţie locală şi al Direcţiei economice din cadrul Consiliului Judeţean  Bistriţa-Năsăud;  
- adresa nr. 1/899/28.05.2013 a Serviciului Public Comunitar de Evidenta Persoanelor al judeţului Bistriţa-Năsăud, înregistrată la Consiliul Judeţean Bistriţa-Năsăud cu nr. IB/5145/28.05.2013;

- prevederile Hotărârii Consiliului Judeţean Bistriţa-Năsăud nr. 19/2005 privind înfiinţarea, organizarea şi funcţionarea Serviciului Public Comunitar de Evidenţă a Persoanelor al judeţului Bistriţa-Năsăud;

- adresa Instituţiei Prefectului judeţul Bistriţa-Năsăud nr. IC/647 din 11.01.2013 privind numărul maxim de posturi aprobate pentru anul 2013 şi avizul ANFP nr. 489599/23.07.2010;

- adresa nr. 6279/2010 a Consiliului Judeţean Bistriţa-Năsăud către Direcţia Generală a Finanţelor Publice Bistriţa-Năsăud;
- prevederile  ART. III.  alin. (1)   din Legea nr. 188/1999 privind Statutul funcţionarilor publici, republicată, cu modificările şi completările ulterioare;

- prevederile  Titlului III, cap.9, SECŢIUNII a 3-a , art.  XVI, alin. (2) lit. a,b,c,d, alin. (4) din Legea nr. 161/2003, pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare;

- prevederile art. III şi ale Anexei  la Ordonanţa de Urgenţă a Guvernului nr. 63/2010 privind modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;

- prevederile art. 4 din Hotărârea Guvernului nr. 2104/2004 pentru aprobarea Metodologiei privind criteriile de dimensionare a numărului de funcţii din aparatul serviciilor publice comunitare de evidenţă a persoanelor, constituirea patrimoniului şi managementul resurselor umane, financiare şi materiale, cu modificările şi completările ulterioare;

- prevederile alin. (2^2) al art. 24^1 şi art. 9, alin. (3) din Ordonanţa Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor;
- prevederile  articol unic din Legea nr. 281/2011 pentru prelungirea perioadei prevăzute la alin. (2^2) al art. 24^1 din Ordonanţa Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor;
- prevederile art. 22 din Ordonanţa de Urgenţă Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare;
- prevederile Anexei  nr. I  din Legea nr. 284/2010 – Legea-cadru privind salarizarea unitară a personalului plătit din fonduri publice, cu modificările şi completările ulterioare; 

- prevederile Hotărârii Consiliului Judeţean Bistriţa-Năsăud nr. 60/2013  privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul 2013 nr. 5/2013 şi a estimărilor pe anii 2014 -2016;

- prevederile Hotărârii Consiliului Judeţean Bistriţa-Năsăud nr. 92/2013 privind aprobarea bugetului detaliat de venituri şi cheltuieli la Serviciul Public Comunitar de Evidenta Persoanelor al judeţului Bistriţa-Năsăud;

- raportul nr. IC/6379/26.06.2013 al  Comisiei de  administraţie;

- raportul nr. IC/6380/26.06.2013  al  Comisiei economice.
În temeiul dispoziţiilor art. 45 alin (1), art. 91 alin.2 lit. c), art. 97 şi art. 115 alin. (1), lit. c) din Legea nr. 215/ 2001 privind administraţia publică locală, republicată, cu modificările şi completările ulterioare, 

H O T Ă R Ă Ş T E:

  
Art.1. Se aprobă  organigrama şi  statul de funcţii al Serviciului Public Comunitar de Evidenta Persoanelor al judeţului Bistriţa-Năsăud pentru anul 2013, conform anexelor nr. 1 şi 2, care fac parte integrantă din prezenta hotărâre.
           Art.2. Începând cu data de 01.07.2013 se abrogă prevederile Hotărârii Consiliului Judeţean Bistriţa-Năsăud nr. 61/2012 modificată şi completată prin Hotărârea Consiliului Judeţean Bistriţa-Năsăud nr. 9/2013.
    
  Art.3. Prezenta hotărâre a fost adoptată cu un număr de 30 voturi « pentru ».
          Art.4. Cu ducerea la îndeplinire a prevederilor prezentei hotărâri  se încredinţează  Serviciul Public Comunitar de Evidenta Persoanelor al judeţului  Bistriţa-Năsăud. 
          Art.5. Prezenta hotărâre se comunică de către Serviciul comunicare, relaţii publice şi relaţii externe cu:
· Direcţia administraţie locală;

· Serviciul Public Comunitar de Evidenţa Persoanelor al judeţului
Bistriţa-Năsăud;
· Direcţia economică;
· Biroul audit public intern;
· Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

